[{"text_idx": "#000002", "text": "Meile tundub, et me elame SELLES maailmas. Meile tundub, et siin olen mina, ja siin on ko\u0303ik teised asjad (minu so\u0303brad, minu pere, minu kodu, minu to\u0308o\u0308, minu riik, minu auto jne). Me tunneme end olevat ko\u0303igest sellest eraldatuna. Just seepa\u0308rast vo\u0303ib o\u0308elda, et \"mina ja minu maailm\" on la\u0308henemine, mis mitte kunagi ei to\u0308o\u0308ta. Ja ei hakkagi to\u0308o\u0308le."}, {"text_idx": "#000003", "text": "Kuni me elame \"mina ja minu maailm\" mudeli alusel, tundub meile alati, et meie la\u0308bimurretes ja la\u0308bikukkumistes on \"su\u0308u\u0308di\" need teised asjad. Keegi u\u0308tles meile midagi, mis meile meeldis - me naeratame. Saime to\u0308o\u0308 juures lubatud palgato\u0303usu - me naeratame. Keegi tegi midagi, mis meile ei meeldinud - me vihastame. Ja\u0308a\u0308me lubatud palgato\u0303usust ilma - me vihastame."}, {"text_idx": "#000004", "text": "Inimestel pidavat olema kuni 300 erineva alatooniga emotsionaalset reaktsiooni. So\u0303ltuvalt meie reaktiivsusest, elame pidevalt neid reaktsioone la\u0308bi ning usume, et see on ta\u0308iesti normaalne, sest ko\u0303ik need asjad ju juhtuvad meie maailmas, misto\u0303ttu ma niimoodi end tunnen. Me tunneme, et meie ha\u0308dades on su\u0308u\u0308di maailm, me otsime vo\u0303imalust oma maailm lo\u0303puks korda teha."}, {"text_idx": "#000005", "text": "Minu sisemaailm ja maailm - la\u0308henemine, mis viib meid meelerahuni\nMingil hetkel vo\u0303ime aru saada, et selline la\u0308henemine ei to\u0308o\u0308ta. Vo\u0303ib-olla oleme proovinud aastaku\u0308mneid selle kaudu meelerahu leida, aga u\u0308ksko\u0303ik, kui palju me ka ei prooviks, ei leia me meelerahu, sest niipea kui u\u0308ks asi on korda saanud, vo\u0303ib ja\u0308rgmine ja\u0308lle otsast lagunema hakata. Seeto\u0303ttu vo\u0303ime hakata otsima meelerahu mitte ennast u\u0308mbritsevast maailmast, vaid enda sisemaailmast."}, {"text_idx": "#000006", "text": "Kuigi meile tundub, et meie rahulolematuses on su\u0308u\u0308di asjad meie u\u0308mber, vo\u0303ime seda kontrollides jo\u0303uda ja\u0308reldusele, et rahulolematus on meie sees - ko\u0303ik reaktsioonid on meie sisemine aktiivsus va\u0308lisele. Seeto\u0303ttu peaksime hakkama ja\u0308lgima, kust rahulolematus tegelikult alguse saab, ja hakkama seda ka sealt va\u0308hendama."}, {"text_idx": "#000007", "text": "Kui me muidu nimetame end u\u0308heks terviklikuks inimeseks, siis la\u0308hemal vaatlusel avastame, et see terviklikkus jaguneb erinevateks osaks, mille ma\u0308rkamisel ja tundmao\u0303ppimisel vo\u0303ime hakata meelerahu kogema so\u0303ltumata sellest, mis meie maailmas toimub."}, {"text_idx": "#000008", "text": "Oma keha olemasolus ei kahtle keegi. Vaatad peeglisse vo\u0303i enda ka\u0308tt, ja saad selle olemasolule kinnitust. Kehatasandit ei saa ka vastutavaks teha meie meelerahu kadumise eest, sest keha on vajalik lihtsalt selleks, et siin maailmas opereerida."}, {"text_idx": "#000009", "text": "Emotsioonid on meie sisemiseks ku\u0308tuseks. Iga tegu vo\u0303i mo\u0303te on seotud emotsiooniga. Tihtilugu ka\u0308sitletakse emotsioone kui midagi suurt ja plahvatusohtlikku, misto\u0303ttu peetakse emotsionaalseteks inimesteks neid, kes oma emotsionaalsete puhangutega hakkama ei saa. Tegelikult oleme aga ko\u0303ik emotsionaalsed olendid, sest emotsioonid annavad ku\u0308tuse meie igapa\u0308evaelule."}, {"text_idx": "#000010", "text": "Kuna emotsioonid on valdavalt mo\u0303tlemise ja mentaalsuse tagaja\u0308rg, siis ei saa nendele ka ette heita meelerahu ro\u0308o\u0308vimist. Emotsioonid panevad meid lihtsalt tegutsema mo\u0303ne juhtumi vo\u0303i mo\u0303tte tagaja\u0308rjel."}, {"text_idx": "#000011", "text": "Kuigi sageli ka\u0308sitletakse mo\u0303tete all ainult sisedialoogi vo\u0303i pilte minevikust ja tulevikust, on tegelik mentaalsuse roll palju suurem. Kogu meie arusaamine elust (uskumused, vaated) ja ootused elule la\u0308htuvad mentaalsusest. Ja kuna mentaalsus on seotud meie ootuste ja hoiakutega, on see tasand valdavalt ka vastutav meelerahu kadumise eest."}, {"text_idx": "#000013", "text": "Seeto\u0303ttu on mentaalne tasand meie ko\u0303ikide probleemide tegelik allikas. Meil on ootused elule ja maailmale, mis tekivad mentaalsel tasandil. Tavapa\u0308raselt pu\u0308u\u0308ame muutusi la\u0308bi viia maailmas, et see vastaks meie ootustele, kuid u\u0308ldjuhul see ebao\u0303nnestub. Ehk oleks otstarbekam hakata ma\u0308rkama ja korrigeerima oma ootusi, et hoopiski need maailmas toimuvaga koosko\u0303lla viia?"}, {"text_idx": "#000015", "text": "Kui keegi palub meil endast ra\u0308a\u0308kida, hakkame ra\u0308a\u0308kima oma \"lugu\". Sel hetkel mo\u0303tleme iseenda peale ja ra\u0308a\u0308gime, kes me enda arvates oleme. Aga siin on po\u0303himo\u0303tteline viga, sest juhul, kui ma ra\u0308a\u0308gin, kes ma enda arvates olen, on ju ma\u0308ngus kaks subjekti - u\u0308ks, kes ra\u0308a\u0308gib, ja teine, kellest ra\u0308a\u0308gitakse. Kumb on siis see pa\u0308ris o\u0303ige mina? Tegelikult ei olegi pa\u0308ris mina eristamine nii lihtne, sest pa\u0308rismina on samastunud virtuaalse minapildiga. Ma\u0308ngu on tulnud persoon (vt joonist) - olukord, kus \"pa\u0308ris mina\" arvab ja usub 100%, et ta on virtuaalne minapilt. Hirmutav, kas pole?"}, {"text_idx": "#000016", "text": "Inimeseks olemise suurim traagika seisnebki selles, et me arvame, et oleme see \"minapilt\", kelle peale me mo\u0303tleme, kui iseendast ra\u0308a\u0308gime. Me ei suuda eristada ja eraldada iseennast sellest virtuaalsest \"minast\", misto\u0303ttu on ka va\u0308ga raske pu\u0308sivat meelerahu leida (sest meie na\u0308gemus maailmast ja iseendast ei pruugi u\u0308htida teiste omaga)."}, {"text_idx": "#000017", "text": "Sellest trago\u0308o\u0308diast la\u0308htuvalt tekib ka mo\u0303iste egoism. Kuna meil on iseendast olemas pilt, kes me enda arvates oleme, peame vajalikuks seda pilti kiivalt kaitsta. Piltlikult o\u0308elduna oleme nagu unes, sest unes olles me u\u0308ldjuhul ei tea, et me oleme unes, misto\u0303ttu usume, et olemegi see unena\u0308o karakter ja vo\u0303tame unena\u0308o rolli ja ko\u0303ike unes toimuvat va\u0308ga to\u0303siselt. Tegelikult aga ei ole me ju see roll, mida me unes \"ma\u0308ngime\", vaid me oleme unena\u0308o vaataja. Kuna me ei suuda aga unena\u0308os eraldada vaatajat sellest rollist, mida hetkel ma\u0308ngime, elamegi unena\u0308gudes nii to\u0303siselt la\u0308bi ko\u0303ikvo\u0303imalikke stsenaariumeid, millest paljud on lo\u0303busad, aga paljud ka va\u0308ga pingelised ja valusad. O\u0303nneks a\u0308rkame unena\u0308gudest igal hommikul u\u0308les ja vabaneme sellest koormast. Eluunest a\u0308rgata on aga raskem, sest pa\u0308ris minal on kalduvus uskuda, et ta on roll, kuna see vo\u0303imaldab saada vo\u0303imalikult palju ja mitmeva\u0308rvilisi kogemusi."}, {"text_idx": "#000018", "text": "Mina ise e. pa\u0308ris mina\nPa\u0308ris mina on praegune hetk, kus ko\u0303ik aset leiab.\nPa\u0308ris mina on elu ise.\nPa\u0308ris mina on teadvuse ruum, see \"unena\u0308gija\", kus ko\u0303ik na\u0308htused, mida sa suudad ilmaski kogeda vo\u0303i ette kujutada, aset leiavad. Kui ei oleks pa\u0308ris mina, ei oleks mitte midagi. Just seeto\u0303ttu ei eksisteeri teadvuseta olles (kui keegi meile nuiaga pa\u0308he virutab) mitte midagi."}, {"text_idx": "#000019", "text": "Pa\u0308ris mina ei ole vo\u0303imalik kirjeldada, sest iga kirjeldus on mo\u0303istuse looming, mis leiab aset pa\u0308ris mina ehk teadvuse ruumis. Pa\u0308ris mina on vo\u0303imalik ainult kogeda, see on vaikus, vabadus ja meelerahu."}, {"text_idx": "#000020", "text": "Mitte u\u0308kski mo\u0303te, emotsioon ega va\u0308line ilming ei saa pa\u0308ris mina mo\u0303jutada, sest pa\u0308ris mina on eespool ko\u0303iki neid na\u0308htuseid. Pa\u0308ris mina on taust ko\u0303igele, mis juhtub, ja see ko\u0303ik saab ainult juhtuda seeto\u0303ttu, et pa\u0308ris mina ON."}, {"text_idx": "#000021", "text": "Kui sa oled pa\u0308ris sina, oled sa vaba ja pu\u0308sivalt meelerahus. Ja sa oledki juba pa\u0308ris mina, kuid sa arvad ja usud, et sa oled Keegi - minapilt iseendast. Lo\u0303peta sellesse uskumine ja sa vo\u0303id a\u0308rgata, just nii nagu sa a\u0308rkad hommikul ja avastad, et see ko\u0303ik oli uni."}, {"text_idx": "#000022", "text": "Artikkel meeldis? Soovi korral leiad siit lisalugemist ja vaatamist"}]